Na temelju članka 104. Zakona o komunalnom gospodarstvu ( „Narodne novine“ broj 68/18., 110/18. i 33/20.), članka 32. Statuta Općine Podcrkavlje („Službeni vjesnik Brodsko-posavske županije“ broj 7/18., 7/20 i 34/21.) Općinsko vijeće Općine Podcrkavlje na svojoj 7. sjednici održanoj dana 23. studenog 2021. godine, donijelo je

**O D L U K U**

**O IZMJENAMA I DOPUNAMA ODLUKE O KOMUNALNOM REDU**

Članak 1.

U Odluci o komunalnom redu („Službeni vjesnik Brodsko-posavske županije“ broj 15/19.) u članku 2. dodaje se točka 7. koja glasi:

* „Osiguranju mogućnosti korištenja površina javne namjene na način koji omogućava kretanje osoba s posebni potrebama“

Dosadašnje točke 7. i 8. postaju točke 8. i 9.

Članak 2.

Dodaje se nova glava VIII i članak 164a koji glasi:

„VIII. MJERE ZA OSIGURANJE MOGUĆNOSTI KORIŠTENJA POVRŠINA JAVNE NAMJENE OSOBAMA S POSEBNIM POTREBAMA“

Članak 164a glasi:

„ Komunikacija na javnim površinama a naročito na javnoprometnim površinama mora biti izvedena na način da se omogući pristup osobama s posebnim potrebama, odnosno na način da sukladno pozitivnim propisima budu uklonjene arhitektonske barijere.

Na svim parkiralištima mora biti osiguran dovoljan broj parkirnih mjesta za osobe s invaliditetom sukladno pozitivnim zakonskim propisima.

Uređaji javne namjene moraju biti, ako je to moguće, postavljeni na način da ih mogu koristiti osobe s posebnim potrebama.“

Dosadašnje glave VIII., IX. i X. postaju glave IX. X. I XI.

Članak 3.

Ova Odluka o izmjenama i dopunama Odluke o komunalnom redu stupa na snagu osmog dana od dana objave u „Službenom vjesniku Brodsko-posavske županije“.

OPĆINSKO VIJEĆE

OPĆINE PODCRKAVLJE

KLASA: 363-04/19-01/4

URBROJ: 2178/13-01-21-2

PREDSJEDNIK:

Damir Miletić, ing.

O b r a z l o ž e n j e

Sukladnu nacrtu Izvješća o obavljenoj reviziji učinkovitosti upravljanja komunalnom infrastrukturom dostavljenog od strane državnog ureda za reviziju, potrebno je donijeti Odluku o I. izmjenama i dopunama Odluke o komunalnom redu i to u dijelu koji se odnosi na mogućnosti korištenja površina javne namjene na način koji omogućava kretanje osoba s posebnim potrebama, a u skladu s odredbama Zakona o komunalnom gospodarstvu.

Sukladno prethodno navedenom u postojećoj Odluci o komunalnom redu dodaje se nova glava VIII koja glasi: „MJERE ZA OSIGURANJE MOGUĆNOSTI KORIŠTENJA POVRŠINA JAVNE NAMJENE OSOBAMA S POSEBNIM POTREBAMA“

Novim člankom 164. utvrđeno je da komunikacija na javnim površinama mora biti izvedena na način da se omogući pristup osobama s posebnim potrebama, odnosno na način da sukladno propisima budu uklonjene arhitektonske barijere.

Uređaji javne namjene moraju biti, ako je to moguće, postavljeni na način da ih mogu koristiti osobe s posebnim potrebama, a na svim parkiralištima mora biti osiguran dovoljan broj parkirališnih mjesta za osobe s invaliditetom sukladno zakonskim propisima.